cyanic-selkie/wikianc huggingface dataset:
Քրիստոս Թագավորի պարտիզաններ
Քրիստոս Թագավորի պարտիզաններ (Guerrilleros de Cristo Rey), աջ ծայրահեղական ռազմականացված խմբավորում Իսպանիայում, որը գործունեություն է իրականացրել 1970-ական թվականներին։ Կազմակերպությունը միավորել է հիմնականում երիտասարդ ֆալանգիստներին և ծայրահեղ պահպանողական միապետականներին։ Սկզբնական շրջանում այն գործում էր ֆրանկիստական վարչակարգի ոստիկանության և հատուկ ծառայությունների հետ համագործակցությամբ։ 1975 թվականից հետո այն հանդես է եկել ժողովրդավարական փոփոխություններին ընդդիմացող նեոֆաքշիստական ընդդիմության շարքում։ Խմբավորման անդամներն իրականացրել են մի շարք հարձակումներ ձախ ուժերի և անջատողական շարժումների ներկայացուցիչների դեմ։ Մի քանի սպանությունների գործով ներգրավվել են որպես մեղադրանք։
Արձագանք
1960-ական թվականների երկրորդ կեսից Իսպանիայում նկատելիորեն բարդացավ ներքաղաքական իրավիճակը։ Այդպիսի իրավիճակի սկզբնապատճառն է հանդիսանում երկրում աստիճանաբար հասարակական պահանջարկի սկզբունքների հաստատումը, ավտարկիայի քաղաքականությունից հրաժարվելը, պետական գաղափարական վերահսկման թուլացումը, որոնք բնորոշ Ֆրանցիսկո Ֆրանկոյի վարչակարգին։ Այդպիսի գործընթացներն ակտիվացրեցին ընդդիմությանը։ 1968 թվակաքնի Ֆրանսիայում տեղի ունեցած փարիզյան Կարմիր մայիսի իրադարձությունների ազդեցությամբ ոգեշնչված Իսպանիայում հասունացան ուսանողական ընդվզումներ։ Առավել ակտիվ իրեն դրսևորեց ձախ քարոզչությունը։ Մանարխիստների մի մասը հանդես եկավ միապետությունն անմիջապես թագավորին փոխանցելու օգտին, կառլիստներն առաջադրեցին իրենց պահանջները։ Եկեղացական շրջանակներից նույնպես սկսեցին հնչել քննադատական ելույթներ։ Առավել շատ խնդիրներ էին ստեղծում բասկյան ԷՏԱ ձախ ծայրահեղական անջատողականների զինված գործողությունները։
Այս ամենին զուգահեռ իշխող վարչակարգը կարողանում էր վերահսկել իրադրությունն երկրում։ Հեղափոխական տապալման կամ հեղաշրջման իրական վտանգ չկար։ Սակայն ֆրանկիստական շրջանակներում աճում էր անհանգստությունը։ Ձևավորվեցին ծայրահեղ աջ խմբեր, որոնք մտադրված էին դաժան պատասխան գործողություններ իրականացնել։ Քանի որ առավել նկատելի խմորումներ էին տեղի ունենում ուսանողական շրջանակներում, հենց այդ միջավայրում ձևավորվեցին պատասխան ծայրահեղական կառույցներ։ Այդպիսիններից էր «Համալսարանական պաշտպանությունը» («Defensa Universitari»), որը ձևավորվել էր դեռևս 1963 թվականին Քաղաքացիական գվ արդիայի և բանակային հատուկ ծառայությունների կողմից։ Այդ կազմակերպությունը մասնագիտացել էր ֆրանկիզմի գաղափարների քարոզչության և ուժային մեթոդներով ուսանողության շրջանում ձախ ընդդիմադիր ուժերի թլույթները ճնշելու վրա ։
1968-1969 թվականներին «Defensa Universitaria» հիման վրա ձևավորվեց «Քրիստոս Թագավորի պարտիզաններ» («Guerrilleros de Cristo Rey») կազմակերպությունը, որի ղեկավարումը ստանձնեց 50-ամյա քիմիկոս Մարիանո Կովիսան, ով հանդիսանում էր ուղղափառ ֆրանկիստ, «Կապույտ դիվիզիայի» վետերան ։ Նոր կազմակերպությունը տարբերվում էր ֆրանկիստական ֆանատիզմով և անօրինականության ոլորտում գործելու պատրաստականությամբ՝ առանց պաշտոնական կառույցներին տեղյակ պահելու (եթե օպերատիվ փոխհամագործակցության կարիք չկար)։
Գաղափարախոսություն և կառուցվածք
«Քրիստոս Թագավորի պատիզանների» գաղափարախոսությունը բավականին բազմաբնույթ էր։ Կազմակերպությանն էին անդամագրված և՛ ֆալանգիստները, և՛ մանարխիստները, և՛ կառլիստները, և՛ կաթոլիկ կղերականները։ Նրանց միավորող հանգամանքը հանդիսանում էր հավատարմությունն առ Ֆրանկոն, իսպանական ռազմատենչ ազգայնականությունը, կաթոլիկությունը և հակակոմունիզմը։ Առանձնահատուկ ուշադրություն է դարձվել հակաանջատողականությանը, միասնության պաշտպանությանը և Իսպանիայի տարածքային ամբողջականությանը։
Պարտիզանները չունեին ո՛չ ղեկավարներ, ո՛չ հրահանգներ։ Ցանկանում եք գործել, գործեք։
Միջնադարյան բռնության մեթոդների կիրառում և հարձակումներ
«Քրիստոս Թագավորի պարտիզանների» հիմնական մեթոդն էր հարձակումն ու ծեծը, որի ժամանակ սովորաբար օգտագործվում էր միջնադարյան պատժիչ միջոցներ հիշեցնող զենք՝ գուրզեր, շղթայավոր գուրզեր, երկաթյա ձողեր։ Ֆրանկոյի ժամանակներում կազմակերպության իրականացրած ամենահայտնի գործողությունը համարվում է 1968 թվականին Օնդարոայում բասկյան քահանաների խմբակային ծեծը։ «Պարտիզանները» նրանց մեղադրում էին ձախակողմյան և անջատողական քարոզչություն կատարելու մեջ, ինչպես նաև 1974 թվականի մայիսի 2-ին Մադրիդում ձախակողմյան հայացքներ ունեցող կաթոլիկների վրա հարձակումը, ինչը հանգեցրեց կարճ ժամանակով Սանչես Կովիսայի ձերբակալությանը։
Կազմակերպության գրոհայինները որպես կանոն չէին իրականացնում սպանություններ՝ սահմանափակվելով դաժան ծեծով, քանի որ ֆրանկիստական պետությունը սահմանափակում էր հասարակական բռնությունները՝ այդ հարցում մենաշնորհը թողնելով իրեն։
1975 թվականի գարնանը Մարիանո Սանչեսին նկատեցին հյուսիսում՝ Պորտուգալիսայում, որտեղ առավել ակտիվ գործունեություն էր իրականացնում ծայրահեղական Ազատագրական բանակը։ Իսպանական ֆրանկիստների օգնությունը մեծ դեր խաղաց պորտուգալական աջերի ծավալած գործունեության մեջ և նրանց հնարավորություն տվեց, որպեսզի 1975 թվականի ամռանն իրականացնեն մասշտաբային հակահարձակում (գործողությունն առավել հայտնի «Թեժ ամառ» անվանումով)։
Բռնության առաջամարտիկ
Իսպանիայում իրավիճակը փոխվեց Ֆրանցիսկո Ֆրանկոյի մահից (1975 թվականի նոյեմբերի 20) հետո։ 1976 թվականի միջնամասում «Քրիստոս Թագավորի պարտիզանները» իշխանական կազմակերպությունից վերածվեցին ծայրահեղական ընդիմադ։ Նրանք մասնակցեցին 1976 թվականի մայիսի 9-ին Մոնտեջուրա լեռան վրա տեղի ունեցած բախումներին, оկազմակերպեցին փողոցային հակացույցեր, իրականացնում էին հարձակումներ և մասսայական ծեծկռտուքներ ձախակողմյան հայացքներ ունեցող ցուցարարների հետ։ Մարինո Սանչես Կովիսան իր հանրային ելույթներում նույնիսկ առաջ անցավ «Բունկերի» առաջնորդներին․ նա բացահայտ հայտարարեց, որ Ֆրանցիսկո Ֆրանկոն սխալ է կատարել՝ իսպանական գահը և պետության ղեկավարի իրավասությունները Խուան Կառլոս I-ին ։
Նեոֆալանգիստների, Ռայմունդո Քուեստայի, Նոր ուժի, Բլաս Պինյարի և մի շարք այլ աջ ծայրահեղական խմբավորումների ու ուժերի շարքում «Խրիստոս Թագավորի պարտիզանները» հանդիսանում էին ուժային դիմադրության բռնությունների առաջամարտիկը ոչ միայն ձախակողմյան զարգացուկներում, այլ նաև ժողովրդավարական վերափոխման գործընթացում։
1976 թվականի ամռա - աշուն ժամանակահատվածում «պարտիզանները» կասկածվում էին ձախակողմյան հայացքներ ունեցող ակտիվիստների սպանություններում ։ Խմբավորման անդամները կասկածվում էին նաև ուսանող Արթուրո Ռուիսայի սպանության մեջ, որը տեղի էր ունեցել 1977 թվականի հունվարի 23-ին մադրիդյան հանրահավաքի ընթացքում։ Սանչես Կովիսան ստիպած էր բացատրություններ ներկայացնել Ատոչի փողոցի գնդակահարության հարցով դատական գործընթացում, ոը տեղի ունեցավ Ռուիսայի սպանությունից մի քանի ժամ անց։ Կազմակերպությանը մեղադրեցին քաղաքական ընդդիմախոսներին ահաբեկչությամբ վախացնելու մեջ ։ Սակայն «Քրիստոս Թագավորի պարտիզաններ» կազմակերպության ցանցային կառուցվածքը և երբեմն էլ ինքնաբուխ և ինքնուրույն գործունեությունը դժվարացնում էր փաստերի հավաքագրումը։
Տարբեր հաշվարկներով 1975-ից 1983 թվականների ընթացքում Իսպանիայում քաղաքական բռնության զոհ են դարձել ավելի քան 591 մարդ, որոնցից 188-ը սպանվել են կազմակերպված հարձակման հետևանքով ։
Բռնության մեջ, բնականաբար, ոչ մի լավ բան չկա։ Բայց բռնությունը ծառայության ընթացքում, երբ չեն գործում ոչ մի այլ մեթոդներ, ես արդարացնում եմ։ Եթե իրավիճակը առաջ է քաշում այն հարցը, որ պետք է պատրաստ լինել սպանել, ապա հայրենիքի համար ծառայության ընթացքում չպետք է լինեն կասկածներ։
Մարիո Սանչես Կովիսա
Հարձակումներ և տակտիկական քայլեր
Առավել մասշտաբային բախումներ տեղի ունեցան 1978 թվականի գարնանը Նավարայի ինքնավարության մայրաքաղաք Պամպլոնայում։ «Քրիստոս Թագավորի պարտիզաններ» կազմակերպության անդամները կանոնավոր կերպով հարձակվում էին ձախակողմյան հայացքներ ունեցողների և բասկյան ակտիվիստների վրա։ Այդպիսի հարձակումներից մեկը տեղի ունեցավ 1978 թվականի ապրիլի 27-ին։ Նույն թվականի մայիսի 10-ին «պարտիզանները» հանդիպեցին բասկյան ինքնապաշտպանության ջոկատի հետ և կիրառեցին հրազեն։ Սկսվեց փողոցային մարտ, որի հետևանքով «պարտիզաններից» մեկը (Իսպանիայի քաղաքացիական գվարդիայի լեյտենանտ) դանակի հարվածից պատճառված վնասվածքի պատճառով սպանվեց։
Պամպլոնյան բախումներից հետո «Քրիստոս Թագավորի պարտիզաններ» կազմակերպության մադրիդյան կառույցը հայտարարեց մասշտաբային զինված պայքարի սկսման մտադրության մասին։
Նրանք իրենց մտադրությունը պատճառաբանեցին հետևյալ կերպ․ Քանի որ չափից շատ կարմիրներ կան ։
Բասկերի հարցը ներքին գործերի նախարարի խնդիրն է, այլ ոչ թե մեր։
Սակայն արդեն 1978 թվականի օգոստոսի 24-ին Բիլբաոյում «պարտիզանները» հարձակում իրականացրեցին անարխիստների նկատմամբ։ Հրդեհվեց «Askatasuna» թերթի հրատարակչությունը ։ 1978 թվականի նոյեմբերի 22-ին՝ Ֆրանցիսկո Ֆրանկոյի մահվան երրորդ տարելիցի օրվանից կարճ ժամանակ անց, «պարտիզանները» այրվող հեղուկով լի շշեր նետեցին կոմունիստների հավաքի մասնակիցների ուղղությամբ ։
Կազմակերպության գործունեության ավարտ
Սահմանադրական կարգի հաստատմանը զուգահեռ «Քրիստոս Թագավորի պարտիզաններ» կազմակերպության գործունեությունը աստիճանաբար սկսեց անկում ապրել և 1980-ական թվականների կեսերին գործնականում դադարեցրեց իր ակտիվությունը։ «Պարտիզանների» ղեկավար Սանչես Կովիսան մահացավ 1993 թվականին ։
Այնուամենայնիվ, իսպանական ձախ ծայրահեղականները նույնիսկ 2000-ական թվականների վերջերին ուշադրություն էին հրավիրում աջ ծայրահեղականների ուժային ակտիվության վրա։ Նրանք հատկապես մատնացույց էին անում «Քրիստոս Թագավորի պարտիզաններ» կազմակերպությանը և հիշեցնում վերջինիս կատարած հանցագործությունների երկար ցուցակի մասին։
«Քրիստոս Թագավորի պարտիզաններ» կազմակերպությունը իսպանական հասարակության զգալի մասի կողմից բացասաբար է ընկալվում, քանի որ վերջինը հակված է բռնապետությանը, ունի ֆաշիզմի ակնհայտ տարրեր, կատարել է ահաբեկչական հաշվեհարդարներ։ Սակայն աջակողմյան հայացքներ ունեցող նեղ շրջանակներում նրանք ոչ միայն պահպանում են հեղինակություն, այլ նաև հերոսացվում են։ 2012 թվականի ապրիլին անհայտ անձինք Վալյադոլիդում հանրապետության խորհրդանիշ հանդիսացող շենքի դիմապատին գրել էին «պարտիզանների» կարգախոսներից («Guerrilleros de Cristo Rey») :
Ծանոթագրություններ
Կատեգորիա:Իսպանիայի քաղաքականություն Կատեգորիա:Իսպանիայի կազմակերպություններ Կատեգորիա:Իսպանիայի քաղաքական պատմություն Կատեգորիա:Հակակոմունիստական կազմակերպություններ
Մարիա Վալվերդե
Մարիա Վալվերդե Ռոդրիկեսի (María Valverde Rodríguez, ) իսպանացի դերասանուհի ։
Կենսագրություն
Մարիա Վալվերդեն ծնվել է 1987 թվականի մարտի 24-ին Մադրիդում, Կարաբանչել շրջանի ստեղծագործական մի ընտանիքում։ Իր գրեթե բոլոր մերձավոր ազգականները կապված են արվեստի հետ, հայրը՝ նկարիչ է, մայրը՝ քանդակագործ, իսկ պապիկը՝ թատրոնի տնօրեն։
Դեռ մանուկ հասակից Մարիան սիրում էր դիտել ֆիլմեր։ Իր սիրած դերասաններին մշտապես տեսնելով էկրանին նա երազում էր մեծանալ, դառնալ դերասանուհի եւ լինել հայտնի ինչպես նրանք։ Մարիան դպրոցի և քոլեջի կրթությունը համատեղում էր թատերական արվեստի հետ։  Նա 10 տարեկանում արեց իր առաջին քայլը
Մարիայի երազանքը՝ դառնալ կինոդերասանուհի կատարվեց 16 տարեկանում 2003 թվականին նա խաղաց Մանուել Մարտին Կուենկաի ֆիլմում, որը կոչվում էր «Բոլշևիկյան թուլությունը»։ Այս դերից հետո 2004 թվականի Լուիս Թոսարի հետ միասին նա ստացել է Գոյայի մրցանակը, որպես լավագույն երիտասարդ դերասանուհի։ Դրա հետ մեկտեղ նաև 2 իսպանական կտավներ «Վորվիկ» և «Դուրս է մարմինը» անվանումներով։
2005 թվականին նրան հրավիրում են Իտալիա «Մելիսայի ինտիմ օրագիրը» ֆիլմում նկարվելու։ Նա պետք է մարմնավորեր Մելիսա Պանարելոյին ով նոր էր սկսում իր սեռական կյանքը։
Մեկ այլ լուրջ աշխատանք էր նաև իր դերը Անոտոնիո Հերանդեզի «Բորջիա» ֆիլմում, որտեղ նա մարմնավորում էր Լուկրեցիա Բորջիային։
Նա և Մարիո Կասասը հանդիպելով իրար սիրահարվել են և սկսել են շփվել բայց 2014 թվականի սեպտեմբերին որոշ պատճառներով զույգը բաժանվել է։
Արտաքին հղումներ
Կատեգորիա:Իսպանացի դերասանուհիներ Կատեգորիա:Իսպանացի հեռուստատեսային դերասանուհիներ Կատեգորիա:Իսպանացի կինոդերասանուհիներ Կատեգորիա:Դերասանուհիներ այբբենական կարգով
Քերնս
Քերնս (Cairns), քաղաք Ավստրալիայի Քվինսլենդ նահանգի հյուսիսարևելյան մասում, տեղական ինքնակառավարման համանուն շրջանի կենտրոնն է։ Շրջանի բնակչությունը, ըստ 2008 թվականի տվյալների, կազմում է մոտ 159 հազար մարդ ։ Քերնսը Ավստրալիայի տասնչորսերորդ քաղաքն է՝ ըստ բնակչության թվի։ Մոտակա խոշոր քաղաքը Թաունսվիլն է (գտնվում է 300 կմ դեպի հարավ)։
Աշխարհագրություն
Քերնսը գտնվում է Քեյփ Յորքի թերակղզու արևելյան ափին՝ Կորալյան ծովի և Աթերտոնի սարահարթի միջև ընկած ափամերձ գոտում, որի միջին բարձրությունը ծովի մակարդակից 700 մետր է։ Սարահարթի և Քերնսի շրջանի միջև ձգվում է լեռնաշղթա, որի առանձին գագաթների բարձրությունը հասնում է 1500 մետրի, օրինակ՝ Բերթլ Ֆրիր լեռան (անգլ.՝ Bartle Frere Mount) բարձրությունը 1622 մ է։ Այս լեռնաշղթան կարևոր դեր է խաղում տարածաշրջանի կլիմայական գոտիների բաշխման հարցում։ Արևմտյան կողմում՝ Թեյբլլենդսի շրջանում (Աթերտոնի սարահարթում), տիրում է մերձարևադարձային կլիմա, արևելքում՝ Քերնսում՝ արևադարձային կլիմա։
Քաղաքը հարավից հյուսիս ձգվում է 35 կիլոմետր։ Քերնսի տարածքով անցնում են երկու գետեր՝ Բարոն (Barron River) և Մալգրեյվ (անգլ.՝ Mulgrave River): Նրանք, ինչպես շրջանի բոլոր մյուս գետերը, կարճ են և արագընթաց, սկիզբ են առնում Աթերտոնի սարահարթում։ Մալգրեյվ գետի գետաբերանը, որն այժմ փոխել է իր հունը, ինչպես պարզվել է, շատ հարմար է մեծ նավահանգստի կառուցման համար, ինչը մեծապես կանխորոշել է քաղաքի հաջող զարգացումը ։
Քերնսից 40 կիլոմետր հեռավորության վրա՝ Կորալյան ծովում, սկսվում է Մեծ արգելախութը։
Պատմություն
Նախքան եվրոպացիների ժամանումը Մաքքայ շրջանում ավանդաբար ապրել են վեյլուբարրա յիդինջի (Walubarra Yidinji) ցեղի ավստրալիացի աբորիգենները ։
Քերնսը հիմնադրվել է 1876 թվականին և անվանվել ի պատիվ Ուիլյամ Քերնսի (անգլ.՝ William Cairns), որը այդ ժամանակ եղել է Քվինսլենդի նահանգապետը։ Նոր առափնյա բնակավայր ստեղծելու անհրաժեշտությունը կապված էր Աթերտոնի սարահարթում ոսկու մեծ հանքավայրերի հայտնաբերման հետ Պալմեր (անգլ.՝ Palmer River) և Հոդքինսոն (անգլ.՝ Hodgkinson River) գետերի շրջանում և անագի՝ Հիերբերտ գետի մոտ (անգլ.՝ Herbert River) : Պահանջվել է կառուցել ճանապարհներ հանքավայրերից մինչև ափ և նավահանգիստ՝ օգտակար հանածոների արտահանման համար։
Քերնսն ի սկզբանե մրցակցել է Պորտ Դուգլասի հետ (անգլ.՝ Port Douglas), որը 60 կմ դեպի հյուսիս տեղակայված նմանատիպ բնակավայր էր ։ Քերնսն իր դիրքերն ամրապնդել է մի շարք գյուղատնտեսական բարեփոխումների շնորհիվ։ Մոտակա գետերի հովիտները (Քերնսից դեպի հարավ և հյուսիս) սկսել են ակտիվորեն օգտագործվել գյուղատնտեսության և անասնաբուծության համար։ Շրջանի բնակչությունն աստիճանաբար ավելացել է, և 1885 թվականին շրջանն ստացել է ինքնակառավարման իրավունք ։
Շրջանի զարգացումը խթանող կարևոր իրադարձություն է եղել 1886 թվականին Աթերտոնի սարահարթում երկաթուղային գծի կառուցումը մինչև Հերբերտոն քաղաքը ։ Այս նախագիծն ապահովել է բազմաթիվ նոր աշխատատեղեր և խթանել նոր տարածքների յուրացումը։ Ցածրավայրերում սկսել են աճեցնել շաքարեղեգ, եգիպտացորեն, բրինձ, բանան և արքայախնձոր։ Սարահարթում զարգացել է կաթնամթերքի և արոտավայրերի տնտեսությունը, աճեցվել են պտուղները, այդ թվում՝ ավոկադո, գետնաելակ, ցիտրուսային մրգեր և մանգո։
Քերնսը աստիճանաբար ընդլայնվել է և դարձել տարածաշրջանային կենտրոն։ Մանգրովյան ճահիճները և ավազաթմբերը ծածկվել են քարհանքերի ժայռերով, երկաթուղու կառուցման թափոններով և անտառհատման մնացորդներով, նավահանգիստը ընդլայնվել է։ 1903 թվականին Քերնսի բնակչության թվաքանակը ավելացել է մինչև 3500 մարդ, և այն պաշտոնապես ստացել է քաղաքի կարգավիճակ ։
Երկրորդ աշխարհամարտի տարիներին Քերնսը դաշնակից ուժերի կողմից օգտագործվել է որպես միջանկյալ կետ՝ զորքերը Խաղաղ օվկիանոսի և Նոր Գվինեայի պատերազմական գոտիներ տեղափոխելու համար։ Երկրորդ աշխարհամարտից հետո Քերնսում սկսել են ավելի մեծ ուշադրություն դարձնել զբոսաշրջային բիզնեսի զարգացման վրա։ 1984 թվականին բացվել է Քերնսի միջազգային օդանավակայանը։ 1997 թվականին հիմնադրվել է Քոնվենշն-կենտրոնը (անգլ.՝ Convention Center)՝ բազմաֆունկցիոնալ համալիր, որը համատեղում է համերգասրահը և փակ մարզադաշտը։ Զբոսաշրջության ենթակառուցվածքների հետագա զարգացումը նպաստել է քաղաքի համար միջազգային զբոսաշրջային կենտրոնի իմիջի ստեղծմանը։
Ներկայում զբոսաշրջության արդյունաբերությունն է, որ ամենամեծ եկամուտը բերում է Քերնսի շրջանի բյուջե։ Երկրորդ տեղում «շաքարի» արդյունաբերությունն է։ Քաղաքի շուրջն ընկած բոլոր ազատ հողերն օգտագործվում են շաքարեղեգի աճեցման համար։ Շրջանում տեղակայված են նաև եղեգի վերամշակման մի քանի գործարաններ։
Զբոսաշրջություն
Զբոսաշրջության ոլորտը կարևոր դեր է խաղում շրջանի տնտեսության մեջ։ Օտարերկրյա զբոսաշրջիկների այցելությունների թվով Քերնսը Ավստրալիայի չորրորդ շրջանն է՝ Սիդնեյից, Մելբուռնից և Բրիսբենից հետո ։ Այս տարածքում առավել մեծ հետաքրքրություն են ներկայացնում Մեծ արգելախութը, Քվինսլենդի խոնավ արևադարձները և Աթերտոն սարահարթը, ինչպես նաև` Կորալյան ծովի արևադարձային կլիման և ավազոտ լողափերը։
Քաղաքի զբոսաշրջային ենթակառուցվածքը ներառում է մեծ թվով հյուրանոցներ, հանգստյան տներ, լողափեր, սրճարաններ և ռեստորաններ։ Քաղաքի կենտրոնական մասում ծովափի երկայնքով ձգվում է Էսպլանադան (անգլ.՝ Esplanade) զբոսանքի լայն բուլվարը։ Հետաքրքիր է, որ հենց այս վայրից ծովը չի երևում։ Դրա փոխարեն կարելի է տեսնել միայն հազվագյուտ բուսականությամբ ճահիճներ և այնտեղ զբոսնող հավալուսներ ու տառեղներ։
Վտանգավոր կենդանական աշխարհ
Քերնսի շրջանի կենդանական աշխարհը հարուստ է և բազմազան։ Դրա ներկայացուցիչներից շատերը վտանգավոր են մարդու համար։ Անտառում կարելի է հանդիպել թունավոր օձեր, սարդեր, մալարիայի մոծակներ և կոկորդիլոսներ։ Ափամերձ ջրերում ապրում են ծովային կոկորդիլոսներ, շնաձկներ և թունավոր ծովային օձեր։ Հյուսիսարևելյան Քուինսլենդի ափերին նոյեմբերից մայիս կտրուկ աճում է թունավոր մեդուզայի հանդիպելու հավանականությունը։ Այդ մասին նախազգուշացվում է ափի երկայնքով տեղակայված հատուկ նշանների միջոցով, լողալ խորհուրդ է տրվում միայն ցանկապատված լողափերում։ Այստեղ ապրում են տարբեր տեսակի թունավոր մեդուզաներ, այդ թվում՝ Chironex fleckeri, որի այրվածքից մահը վրա է հասնում երեք րոպեի ընթացքում, ինչպես նաև Կորներոտներ, մեդուզա իրուկանջի և պորտուգալական նավակ։
Ջուր
Քվինսլենդի ողջ տարածքում խոշոր ջրամբարների բացակայության պատճառով լինում են ժամանակահատվածներ, երբ նահանգի տարբեր շրջաններում զգացվում է քաղցրահամ ջրի պակաս։ Մի քանի կարճ, բայց ամբողջ տարին հոսող գետերի և 2200 մմ տեղումների շնորհիվ Քերնսը խուսափել է այդ խնդիրներից։ Շրջանի բնակչության աճին զուգահեռ ավելացել է նաև ջրի ծախսը, և անհրաժեշտություն է առաջացել ստեղծելու արհեստական ջրամբար։
1976 թվականին Ֆրեշվոթեր Կրիկ (անգլ.՝ Freshwater Creek) փոքր լեռնային գետակի վրա կառուցվել է «Քուպպերլոուդ» (անգլ.՝ Copperlode Dam) ամբարտակը։ Գոյացած լիճը կոչվել է «Մորիս» (անգլ.՝ Luke Morris)։ Այն գտնվում է Քերնսի կենտրոնական գործարար շրջանից 12 կմ արևմուտք և պարունակում է 37,1 մլն մ³ ջուր ։
Էներգետիկա
1963 թվականին Բարոն գետի վրա կառուցվել է Բարոն-Գոջ հիդրոէլեկտրակայանը (անգլ.՝ Barron Gorge): Էլեկտրակայանը գտնվում է քաղաքից 20 կմ հեռավորության վրա, հագեցած է երկու տուրբինով, էլեկտրական հզորությունը` 60 ՄՎտ ։
Տրանսպորտ
Քերնսը կարևոր տրանսպորտային հանգույց է Քվինսլենդի հյուսիսում։ Քաղաքի տարածքով անցնում են մայրուղիներ, երկաթուղի, իսկ նրա մերձակայքում տեղակայված են միջազգային օդանավակայան և ծովային նավահանգիստ։
Ավտոտրանսպորտ
Արևմտյան ուղղությամբ՝ Աթերտոն սարահարթ, տանում են «Քենեդի» (անգլ․՝ Kennedy) մայրուղին և Գորդոնվեյլ (անգլ․՝ Gordonvale) խճուղին։ Այդ ճանապարհներով կարելի է Քեյփ Յորք թերակղզու կենտրոնական և հյուսիսային մասերում գտնվող բնակավայրեր և հարևան նահանգի՝ Հյուսիսային տարածքի քաղաքներ։
Քերնսում գործում է միջքաղաքային ավտոբուսային ծառայություն։ Գործում են ավտոբուսային երթուղիներ դեպի Բրիսբենին և շրջանային կենտրոններ հարավում։ Երթուղիներ կան նաև դեպի արևմուտք՝ մինչև Մաունթ Այզ Թաունսվիլով և դեպի Ալիս Սփրինգս և Դարվին (Հյուսիսային տարածք)։
Քաղաքի հասարակական տրանսպորտը ներառում է ավտոբուսային հաղորդակցություն քաղաքի բոլոր հիմնական շրջանների, ափամերձ գոտու և հարևան քաղաքների միջև, շուրջօրյա կարելի է օգտվել տաքսի ծառայություններից։
Երկաթուղի
Քերնսում ավարտվում է Նորթ Քոսթ (անգլ.՝ North Coast railway line) երկաթգիծը, որն սկիզբ է առնում Բրիսբենում և Քվինսլենդի ծովափի երկայնքով ձգվում դեպի հյուսիս։ Ամբողջ ճանապարհն անցնելը տևում է 32 ժամ։ Բրիսբենից Թաունսվիլ գնացքը գնում է առավելագույն արագությամբ՝ 160 կմ/ժամ։ Ճանապարհորդության վերջին հատվածը Թաունսվիլ և Քերնս քաղաքների միջև ընկած հատվածում գնացքն անցնում է 7 ժամում դիզելային քարշուժով և 80 կմ/ժ-ից պակաս առավելագույն արագությամբ, չնայած այդ հեռավորությունը մեքենայով անցնելու համար պահանջվում է ընդամենը 4 ժամ։
Քերնսից մինչև Կուրանդա քաղաք (անգլ.՝ Kuranda) զբոսաշրջիկների համար գործում է երկաթուղի` Կուրանդա Սցենիկ (անգլ.՝ Kuranda Scenic Railway): Երկաթգիծն անցնում էն հարևան լեռների երկայնքով և թույլ է տալիս հիանալ քաղաքի, արևադարձային անտառների, լեռնային ջրվեժների տեսարաններով։
Նավահանգիստ
Քերնսի նավահանգիստը տեղակայված է Թրինիթի Ինլեթ (անգլ.՝ Trinity Inlet) փոքրիկ ծովախորշում՝ Թրինիթի Բեյ ծոցում, որը Կորալյան ծովի ամենամեծ ծոցն է։ Քերնսի  նավահանգիստը համատեղում է ծովային բեռնափոխադրման նավահանգիստը և մասնավոր նավակների և զբոսանավերի կառամատույցները (անգլ.՝ Cairns Marina): Նավահանգիստը քաղաքի տուրիստական ​​բիզնեսի ամենակարևոր բաղադրիչն է։ Ամեն օր նավահանգստից դեպի Մեծ արգելախութ են մեկնում էքսկուրսիոն զբոսանավեր, որոնք կարող են տեղավորել մինչև 300 ուղևոր, ինչպես նաև փոքր մասնավոր նավակներ։ Նավանհանգիստ են մտնում նաև խոշոր նավարկության նավեր, որոնք նավարկվում են Խաղաղ օվկիանոսի հարավում։ Քերնսի և Պորտ Դուգլասի, հարևան ափամերձ այլ տարածքների ու խոշոր կղզիների միջև գործում են կանոնավոր լաստանավային ծառայություններ։
Քերնսում է գտնվում Ավստրալիայի ռազմածովային նավատորմի բազան, որտեղ գտնվում են 900 զինծառայողներ և 14 ռազմանավեր, ներառյալ չորս «Արմիդեյլ» տիպի  պարեկային նավեր, «Բալիկապան» տիպի դեսանտային վեց նավերից չորսը և ռազմական հիդրոգրաֆիական ծառայության բոլոր վեց նավերը (Royal Australian Navy Hydrographic Service) ։
Օդանավակայան
Քերնսի միջազգային օդանավակայանը կարևոր դեր ունի տեղական տուրիստական ​​բիզնեսի համար։ Այն գտնվում է քաղաքի հյուսիսային ծայրամասում և երկրի վեցերորդ օդանավակայանն է՝ ուղևորափոխադրումների տեսանկյունից ։ Ամենածանրաբեռնված ներքին չվերթներն են (նվազման կարգով) Բրիսբենը, Սիդնեյը, Մելբուռնը։ Միջազգային ամենաշատ թռիչքներն են դեպի Նարիթա միջազգային օդանավակայան և Տյուբույի միջազգային օդանավակայան։ Օդանավակայանը նաև Թռչող բժիշկների ծառայության (անգլ.՝ Flying Doctor Service) բազան է և այստեղ տեղակայված են փրկարարական ծառայության ուղղաթիռներ։
Կլիմա
Քերնսը, ըստ Կյոպպենի դասակարգման, գտնվում է տաք արևադարձային կլիմայի գոտում ։ Արևադարձային մուսոններով անձրևոտ եղանակը տևում է դեկտեմբերից ապրիլ, իսկ համեմատաբար չոր եղանակը` մայիսից նոյեմբեր, չնայած այս ամիսներին անձրևները նույնպես շատ են ։ Միջին հաշվով, Քերնսում տեղումները լինում են տարեկան մոտ 2200 մմ։
Արևադարձային անձրևները հաճախ դառնում են Քերնսի երկու գետերի՝ Բերոնի և Մալգրեյվի վարարումների պատճառ։ Գետերի ջուրը կարող է ծածկել երկաթուղին և դեպի քաղաք տանող մայրուղին և դրանով իսկ կտրել կապն արտաքին աշխարհի հետ։
Քերնսը, ինչպես հյուսիսային Քվինսլենդի այլ տարածքներ, գտնվում է արևադարձային ցիկլոնների շարժման ճանապարհին, որոնք սովորաբար ձևավորվում են նոյեմբերից մայիս ընկած ժամանակահատվածում։ Վերջին ուժեղ արևադարձային ցիկլոններից մեկը եղել է Լարրի ցիկլոնը (անգլ.՝ Cyclone Larry), որի ամենաուժեղ հարվածը հասել է Քերնսի հարավային շրջաններին 2006 թվականի մարտի 20-ին՝ առավոտյան ժամը 7-ին ։ Քամու արագությունը հասել է 300 կմ/ժամ, և փոթորկին տրվել է հինգերորդ՝ ամենաբարձր կատեգորիան։ Քերնսում և նրա արվարձաններում վնասվել է յուրաքանչյուր չորրորդ շենքը։
Արտաքին հղումներ
Կատեգորիա:Ավստրալիայի քաղաքներ Կատեգորիա:1876 թվականին հիմնադրված բնակավայրեր
Ֆյուսեն
Ֆյուսեն (Füssen), քաղաք Գերմանիայի Բավարիա երկրամասում, ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 14 213 մարդ (ըստ 2010 թվականի դեկտեմբերի 31-ի) ։ Տարածքը կազմում է 43,52 կմ²։ Պաշտոնական կոդ՝ 09 7 77 129։ Ֆյուսեն բաժանված է չորս քաղաքային տարածքներում։
Քույր քաղաքներ
Ֆյուսեն քույր քաղաքների ցանկ ։
Ագուստին Օրիոն
Ագուստին Օրիոն (իսպ.` Agustín Ignacio Orión, ), արգենտինացի ֆուտբոլիստ, դարպասապահ։ Հանդես է գալիս իսպանական «Ռասինգ»։
«Սան Լորենսո»
Ագուստինը իր կարեիրան սկսել է «Սան Լորենսոյում»։ 2006/07 մրցաշրջանում դարձել է Արգենտինայի չեմպիոն։ 2010 թվականին թիմի կազմում մասնակցել է Հարավային Ամերիկայի Գավաթի խաղարկությանը։
«Էստուդիանտես»
2009 թվականի դեկտեմբերի 9-ին Օրիոնը տեղափոխվել է «Էստուդիանտես», որտեղ փոխարինել է Մարիանո Անդուխարին, ով տեղափոխվել է իտալական «Կատանիա»։
«Բոկա Խունիորս»
2011 թվականին Ագուստինը «Էստուդիանտեսից» տեղափոխվել է «Բոկա Խունիորս»։ Տրանսֆերն արժեցել է 1.3 միլիոն եվրո։
Միջազգային կարիերա
2011-ից 2014 թվականներին Ագուստինը հանդես է եկել Արգենտինայի ազգային հավաքականում։ Հավաքականի կազմում մասնակցել է ԱԱ 2014-ին, և դարձել փոխչեմպիոն ։
Արտաքին հղումներ
Կատեգորիա:Ֆուտբոլիստներ այբբենական կարգով Կատեգորիա:Բոկա Խունիորսի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Ռասինգի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Էստուդիանտեսի ֆուտբոլիստներ
Ռեինոսա
Ռեինոսա (Reinosa), Իսպանիայում գտնվող քաղաք և մունիցիպալիտետ, որը մտնում է Կանտրաբիա նահանգի և Կանտրաբիա ինքնավար համայնքի կազմի մեջ։ Քաղաքը գտնվում է Կամպու Լոս Վալիես կոմարկիի կազմում։ Քաղաքի տարածքը կազմում է 4,12 կմ²։ Բնակչությունը ըստ 2010 թվականի տվյալներով կազմել է 10277 մարդ։
Արտաքին հղումներ
Կատեգորիա:Իսպանիայի բնակավայրեր
Ֆլեսել
Ֆլեսել (Flesselles), համայնք Ֆրանսիայի Պիկարդիա մարզի Սոմ գավառում :
Բնակչությունը 2006 թվականի դրությամբ կազմում է 2042 մարդ, բնակչության խտությունը` 99.66 մարդ/կմ²: Բնակավայրը զբաղեցնում է 20.49 կմ² տարածք:
Աշխարհագրություն
Գտնվում է Փարիզ քաղաքից 130 կմ հյուսիս, Ամյեն քաղաքից 12 կմ հյուսիս:
Տնտեսություն
2010 թվականին ուներ 1336 աշխատունակ (15-64 տարեկան) բնակիչ, որոնցից ակտիվ էին 927-ը, իսկ ոչ ակտիվները` 409: Ակտիվության ցուցանիշը կազմում է 69,4 %: 927 աշխատունակ մարդկանցից աշխատել է 827 անձ (445 տղամարդ և 382 կին): Գործազուրկ են եղել 100 անձ (50 տղամարդ և 50 կին): 409 անաշխատունակներից 133-ը եղել են աշակերտներ կամ ուսանողներ, 169-ը` թոշակառուներ, իսկ 107-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Գարախոնայ ազգային պարկ
Գարախոնայ ազգային պարկ (Parque nacional de Garajonay), տեղակայված է Հոմերա կղզիների կենտրոնական մասում, (Կանարյան կղզիներ, Իսպանիա)։ Ազգային պարկ անվանումը ստացել է 1981 թվականին, իսկ 1986 ընդգրկվել է ՅՈՒՆԵՍԿՕ–ի համաշխարհային ժառանգության օբյեկտների ցանկում ։ Ազգային պարկի տարածքը կազմում է 40 կմ²։ Անվանումը ստացել է Գարախոնայ լեռներից, որի ամենաբարձ կետը 1484 մ է։ Այդ բարձրավանդակը տեղակայված է 790-1400 մ ծովի մակարդակից։ Պարկում աճում են խոնավասեր, մերձարևադարձային կլիմայական գոտուն բնորոշ բուսատեսակներ, որոնք մեծ տարածում ունեն Եվրոպայում։ Աճում են նաև Ազորյան կղզիների և Մադեյրա կղզուն բնորոշ մշտականաչ և խոնավասեր ծառեր, նրանց բարձրությունը հասնում է 40 մ։ Առանձնացվում են նաև հատուկ նշանակության մացառուտներ, անողնաշարավորներ, թռչուններ և չղջիկներ։ Շատ բուսատեսակներ Կանարյան կղզիներից առանձնացվում են իրենց էնդեմիկությամբ։ Անտառները զբաղեցնում են ընդհանուր պարկի մակերեսի 70%-ը։
Գարա և Խոնայ
Պարկն անվանվել է ի պատիվ երիտասարդ սիրահարներ Գարայի և Խոնայի, որոնց պատմությունը նման է Ռոմեոյի և Ջուլիետի պատմությանը, ինչպես նաև Հերոյի և Լեանդրի պատմությանը (հունական դիցաբանություն)։ Ավանդույթի համաձայն տոնի ժամանակ Բենեսմեն կղզում բնակվող Ագուլայի չամուսնացած աղջիկներն այդ օրը պետք է ջրում նայեին իրենց արտացոլանքին։ Եթե արտացոլանքը ջրում պարզ էր երևում, ապա աղջիկը մոտակա ժամանակահատվածում կգտներ իր ամուսնուն, հակառակ դեպքում կյանքը խոստանում է անհաջողություններ անձնական կյանքում։ Երբ Գարան նայում է ջրին՝ պատկերը հստակ երևում է։ Սակայն նա այնքան է նայում իր արտացոլանքին, որ արևը ժամանակավորապես կուրացնում է նրան։ Գերիա անունով իմաստունը ասում է, որ աղջիկը պետք է խուսափի կրակից, այլապես նա նրան կուլ կտա։
Պարկի նկարագրություն
Պարկի հիմքում ընկած է բավականին հարուստ կանաչ բուսականություն։ Ծովի մակարդակից ունի 1487 մ բարձրություն։ Չնայած նրան, որ կղզում կա նաև Պունտալաննա պարկը, զբոսաշրջությանը առավել հայտնի է Գարախոնայը, այսպիսով շատ լուսանկարիչներ գալիս են այստեղ և ժամեր շարունակ լուսանկարում գեղեցիկ բնապատկերները։ Անտառները բավականին սաղարթախիտ են և ստվերոտ։ Սրա շնորհիվ շատ քչերին է հաջողվում հասնել անանցանելի անտառի ծայրը՝ ստիպելով հորինել բազմաթիվ պատմություններ և առասպելներ դրանց շուրջ։
Արտաքին հղումներ
Կատեգորիա:Իսպանիայի ազգային այգիներ Կատեգորիա:Կատեգորիա ԲՊՀՄ II
Էրիկ Այդլ
Էրիկ Այդլ (մարտի 29, 1943, Սանտ Շիլդս, Մեծ Բրիտանիա), անգլիացի դերասան, սցենարիստ և «Մոնտի Պայտոն» խմբի կոմիկներից մեկը։
Կենսագրություն
Էրիկը ծնվել է 1943 թվականի մարտի 29- ին Սանտ Շիլդսի (Մեծ Բրիտանիա), օդաչու Էռնեստ Այլդի ընտանիքում։ Նրա հայրը մասնակցել է Երկրորդ համաշխարհային պատերազմին, սակայն մահացել է 1945 թվականի Սուրբ Ծննդին։ Էրիկի մայրը նրան տարել է թագավորական դպրոց։
Երկար տարիներ Էրիկը եղել է «Մոնտի Պայտոն» խմբի կոմիկներից մեկը։ Նրան անվանում էին «Մենտի Պայտոնի երրորդ տաղանդ»։ Նա ընկերություն էր անում դերասան Ռոբին Ուիլյամսի հետ՝ մինչև վերջինիս մահը։
Բացի այդ դերասանը գրում է երաժշտություն և երգում է կիթառով։ Եղել է «Բարոն Մյունհաուզենի արկածները» ֆիլմի կոմպոզիտորը։
Արտաքին հղումներ
Կատեգորիա:Անգլիացի դերասաններ Կատեգորիա:20-րդ դարի դերասաններ Կատեգորիա:«Գրեմմի» մրցանակի դափնեկիրներ Կատեգորիա:Քեմբրիջի համալսարանի շրջանավարտներ Կատեգորիա:Անգլիացի սցենարիստներ Կատեգորիա:Սցենարիստներ այբբենական կարգով Կատեգորիա:Անգլիացի աթեիստներ Կատեգորիա:20-րդ դարի անգլիացի վիպասաններ
Կապույտ սեռ
Կապույտ սեռը (ブルージェンダー, Բուրու Ձենդա), ճապոնական անիմե սերիալ, AIC ստուդիայի կողմից թողարկված, որը հեռարձակվել է ճապոնական TBS հեռուստաալիքով 1999 թվականի հոկտեմբերի 10-ից մինչև 2000 թվականի մարտի 31-ը։ ԱՄՆ-ի տարածքում սերիալը լիցենզավորվել է Funimation Entertainment ընկերության կողմից։ 2003 թվականին սերիալը հեռարձակվել է Cartoon Network-ի եթերում, մեծահասակների համար արգելափակման ժամանակ։ Այս հեռուստաալիքով հեռարձակումից առաջ կտրվել են շատ բռնության ու սեքսուալ պահեր։ Չնայած նրան, որ այլ ամերիկյան հեռուստաալիքներով հեռարձակման ժամանակ, ինչպիսիք են Colours TV-ն և Funimation Channel-ը ձեռք չեն տվել անիմեին։
Անիմեի սյուժեի հիման վրա Kadokawa Shoten հրատարակությունը թողարկել է մանգա Dragon Comics ամսագրում, ինչպես նաև լիամետրաժ մուլտֆիլմ, որը թողարկվել է AIC ստուդիայի կողմից 2002 թվականին։ Ֆիլմը ԱՄՆ-ում լիցենզավորվել է Funimation Entertainment ընկերության կողմից։
Սյուժե
2009 թվականին Յուձի Կայդոյին նշանակեցին մահացու հիվանդությունը, որն անհնար է բուժել ժամանակակից դեղամիջոցներով։ Նրան տեղավորում են սառեցման վակուումում, որպեսզի բուժեն ապագայում։ Անցնում է 22 տարի և Յուձին արթնանում է մարդկության ու հսկայական միջատանմանների կռվի ամենավճռական պահին։ Այդ միջատանմաններին անվանում են Կապույտներ (զրահների գույնի պատճառով), և նրանք շատ կարճ ժամանակահատվածում լցրել են Երկիրը և փորձում են ոչնչացնել ամբողջ մարդկությունը։ Մարդիկ պետք է փախչեն Երկրից դեպի տիեզերական գաղութներ, որոնք վերջերս են ստեղծել։ Նրանցից ամենամեծը «Նոր Երկիր»-ն է։ Երկրից փախուստի ժամանակ Յուձին ծանոթանում է Մարլենի հետ, որը օդաչու է, և այդ ժամանակ աշխատանքի մեջ էր։
Հետագայում պարզվում է, որ Յուձիի գենետիկական հիվանդությունը Կապույտների ոչնչացման բանալին է և ետ վերադառնալու միակ միջոցը։ Հենց ինքը՝ հերոսը, միանում է Մարլենին ու սկսում որսը այլմոլորակայինների վրա։
Հերոսներ
Յուձի Կայդո (海堂 祐司), գլխավոր հերոսը, 2009 թվականին նա աշխատում էր տեղեկատվական բաժնում և շփվում էր լավագույն ընկերոջ՝ Տակասիի հետ։ Նրա մոտ հայտնաբերում են անհայտ հիվանդություն (Բ-բջջի), որն անհնար է բուժել։ Դրանից հետո նրան փակում են սառեցման վակուումում, հույս ունենալով որ ապագայում հնարավոր կլինի բուժել հիվանդությունը։ Նա արթնանում է 2031 թվականին, տեսնելով, որ այլմոլորակայինները, որոնք հայտնի են որպես Կապույտներ, լցրել են Երկիրն ու գտնվում են մարդկանց հետ թեժ պայքարում։ Յուձին ինքն իրեն համարում է միայնակ այս նոր աշխարհում և ընկնում է դեպրեսիայի մեջ։ Յուձին պետք է ադապտացվի նոր կյանքին ու չհանձնվի սեփական զգացմունքներին։
Մարլին Հրեշտակ (マリーン・エンジェル, Մարին Էնձերու), նա որբ է․ 10 տարեկան հասակում կորցրել է ծնողներին՝ Կապույտների հարձակման ժամանակ։ Մարլինը այն երջանիկներից մեկն է, որը կարողացել է հայտնվել նոր Երկրում։ Այդ պահից Մարլինը իր կյանքը նվիրել է որսին ու այլմոլորակայիններին ոչնչացնելուն։ Սկզբում նա թվում է շատ սառն ու դաժան, բայց կամաց մոտենում է Յուձիի հետ ու բացահայտում է իր իրական էությունը։ Ավելի ուշ, այն ամեն ինչը, ինչին Մարլինը հաավտում էր, լուծվում են։ Պատմության վերջում նա և Յուձին որդի են ունենում։
Տոնի Ֆրոստ (トニー・フロスト, Տոնի Ֆուրոսուտո), ինչպես Յուձին փակվում է սառեցման վակուումում։ Ի տարբերություն Յուձիի, արթնանում է միանգամից նոր Երկրում։ Ոչ մեկին չի վստահում։ Յուձին անընդհատ կատարելագործվում է, որպեսզի կռվի Տոնիի հետ։ Նա չունի ոչ մի էմոցիա, բացառությամբ էյֆորիան, որն առաջացել է այլմոլորակայիններին աչնչացնելուց։ Ավելի ուշ պարզվում է, որ նա իրեն համարում է մեսիան ու ունի մարդկության ճակատագրին վերաբերվող շատ ծրագրեր։
Ալիսիա Վիսլ (アリシア・ウィッスル, Արիսա Վիսուրու), աշխատում է Տոնիի հետ միասին։ Նա միանգամից սիրահարվումէ Յուձիին և Մարլենին տեսնում է որպես իր ճանապարհի ամենամեծ խոչընդոտը։ Շատ երիտասարդ է ու միամիտ։ Ավելի ուշ մահանում է։
Սենո Միյագի (セノ・ミヤギ), երկրորդ Երկրում գիտական կենտրոնի բարձրակարգ անդամ։ Զբաղվել է քնած սարքերի ծրագրով։ Միայն թե, այդ սարքերի ոչ ճիշտ օգտագործման համար Երկրորդ Երկրի Բարձրագույն Խորհրդի հետ կոնֆլիկտ է ունեցել, և ստեղծել է «Արկ» անունով ստորգետնյա խումբը, որի գլխավոր նպատակն է գալ իշխանության։ Սենոն հետագայում դառնում է նոր Երկրի գլխավորը, բայց կարճ ժամանակով։ Քանի որ բոլորին ասել է լքել նոր Երկիրը, այդպիսով առաջ է բերել ապստամբությունը։
Ռիկ, ռազմական էլիտայի մաս։ Շատ ինքնավստահ է ու սիրում է ուժեղ կանանց, հատկապես Մարլենին։
Դուգ Վրեիս, հանդիսանում է Բարձրագույն Խորհրդի տեղակալն ու երկրորդ Երկրի բարձրակարգ պաշտոնյաներից մեկը։ Նա նաև ռազմական բազայի տնօրենն է, ու մասնակցություն է ունենում բարձրագույն խորհրդի նիստերին։
Աղբյուրներ
Կատեգորիա:Հետապոկալիպտիկ ֆիլմեր
Ֆլերի (Սոմի գավառ)
Ֆլերի (Fleury), համայնք Ֆրանսիայի Պիկարդիա մարզի Սոմ գավառում :
Բնակչությունը 2006 թվականի դրությամբ կազմում է 214 մարդ, բնակչության խտությունը` 22.72 մարդ/կմ²: Բնակավայրը զբաղեցնում է 9.42 կմ² տարածք:
Աշխարհագրություն
Գտնվում է Փարիզ քաղաքից 100 կմ հյուսիս, Ամյեն քաղաքից 22 կմ հարավ-արևմուտք:
Տնտեսություն
2010 թվականին ուներ 162 աշխատունակ (15-64 տարեկան) բնակիչ, որոնցից ակտիվ էին 127-ը, իսկ ոչ ակտիվները` 35: Ակտիվության ցուցանիշը կազմում է 78,4 %: 127 աշխատունակ մարդկանցից աշխատել է 118 անձ (63 տղամարդ և 55 կին): Գործազուրկ են եղել 9 անձ (5 տղամարդ և 4 կին): 35 անաշխատունակներից 15-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր
Կոնստանտին Պրեզան
Կոնստանտին Պրեզան (Constantin Prezan, ), ռումինացի մարշալ։
Կենսագրություն
Ռազմական ծառայությունը սկսել է 1880 թվականին լեյտենանտի կոչումով։ Զինվորական կրթությունը ստացել է Բուխարեստում և Ֆրանսիայում։ Ծառայել է Գլխավոր Շտաբում և եղել է Ֆերդինանդ I թագավորի խորհրդականը։
1918 թվականի նոյեմբերի 10-ին, Ռումինիայի՝ երկրորդ անգամ պատերազմի մեջ մտնելուց հետո, գեներալ Պրեզանը նշանակվել է ռումինական զորքերի գլխավոր հրամանատար։ 1920 թվականին եղել է Տրանսիլվանիան ռազմակալած (օկուպացրած) ռումինական բանակի հրամանատարը։
Ուսուցիչ
Ուսուցիչ, (որոշ կոնտեքստներում նաև՝ դաստիարակ), անձ, որի օգնությամբ աշակերտները ձեռք են բերում գիտելիքներ, ունակություններ և առաքինություն։ Ըստ «Հանրակրթության մասին» ՀՀ օրենքի, ուսուցիչն ուսումնական հաստատությունում սովորողների կողմից առարկայական ծրագրերի յուրացումը դասապրոցեսի միջոցով ապահովող և այդ գործընթացի համար անմիջականորեն պատասխանատու մանկավարժական աշխատողն է ։
Ոչ ֆորմալ ուսուցչի դերը կարող է ստանձնել ցանկացած մարդ (օրինակ՝ աշխատակցին ներկայացնելով որևէ առաջադրանքի կատարման եղանակը)։ Որոշ երկրներում դպրոցական տարիքի պատանիների կրթումը դպրոցների կամ քոլեջների փոխարեն կարող է իրականացվել ոչ ֆորմալ պայմաններում, օրինակ՝ տանը։ Շատ երկրներում ֆորմալ կրթությունն իրականացվում է մասնագիտացված ուսուցիչների կողմից, որոնք վճարվում են կատարած աշխատանքի դիմաց։
Պարտականություններ և գործառույթներ
Տարբեր մշակույթներում ուսուցչի դերը տարբեր է։ Ուսուցիչը կարող է դասավանդել գրագիտություն, արհեստ, կրոն, հասարակագիտություն, կյանքի հմտություններ և այլն։ Ֆորմալ կրթության մեջ ուսուցչի դերը մտնում է դասերի պատրաստումը՝ համաձայն ուսումնական պլանի, դասավանդում և աշակերտների առաջադիմության գնահատում։ Ֆորմալ կրթության սահմաններից դուրս ուսուցչի դերը կարող է ընդլայնվել։ Դասապրոցեսից դուրս նրանք աշակերտների հետ այցելում են կրթական համալիրներ, էքսկուրսիաներ, աշակերտները օգնում են կազմակերպչական տարբեր հարցերում։ Որոշ կրթական ծրագրերում ուսուցիչները պատասխանատու են նաև կարգապահության համար։
Ուսուցիչների կողմից պահանջվող կոմպետենցիաներ և որակ
Դասավանդումը շատ բարդ գործընթաց է ։ Պատճառն այն է, որ դասավանդումը հասարակական գործունեություն է, որն իրականանում է հատուկ կոնտեքստում (ժամանակ, վայր, մշակույթ ր այլն) և, հետևաբար, ձևավորվում է այդ հատուկ համատեքստի արժեքների համաձայն ։ Գործոնները, որոնք ազդում են ուսուցչից սպասելիքների (կամ պարտականությունների) վրա, ներառում են պատմությունն ու ավանդույթը, կրթության նպատակի հանդեպ նրանց սոցիալական տեսակետները, ուսման վերաբերյալ ընդունված տեսությունները և այլն ։
Կոմպետենցիաներ
Ուսուցչի կողմից պահանջվող կոմպետենցիաների վրա ազդում են աշխարհում ուսուցչի դերը հասկանալու տարբեր եղանակները։ Ընդհանուր առմամբ, գոյություն ունի չորս մոդել. Տնտեսական համագործակցության և զարգացման կազմակերպությունը պնդում է, որ անհրաժեշտ է մշակել ուսուցիչների կողմից պահանջվող հմտությունների և գիտելիքների ընդհանուր սահմանում` ուսուցիչներին կրթությանն ու մասնագիտական զարգացմանն ուղղորդելու համար ։ Որոշ ապացույցների վրա հիմնված միջազգային քննարկումները փորձել են հասնել նման ընդհանուր փոխըմբռնման։ Օրինակ՝ Եվրամիությունը սահմանել է ուսուցիչների պահանջած կոմպետենցիաների երեք ոլորտ.
Գիտական համաձայնություն է ստեղծվում, որ այն, ինչ պահանջվում է ուսուցիչներից, կարող է խմբավորվել երեք վերնագրերի ներքո.
Ոգևորություն
Պարզվել է, որ դասընթացների նյութերի նկատմամբ ոգևորություն ցուցաբերած ուսուցիչները և ուսանողները կարող են ուսման և կրթելու գործում դրական առաջադիմություն ցուցաբերել ։ Այս ուսուցիչները փորձում են ամեն օր աշխուժացնել դասընթացների նյութերի ուսուցումը ։ Միևնույն ուսումնական ծրագիրը բազմիցս կրկնող ուսուցիչները դժվարանալ պահպանել իրենց խանդավառությունը։ Ոգևորված ուսուցիչներն իրենց ուսանողների կողմից գնահատվում են ավելի բարձր, քան այն ուսուցիչները, ովքեր մեծ խանդավառություն չեն ցուցաբերել դասընթացի նյութերի նկատմամբ ։
Նյարդ (ֆիլմ, 2016)
«Նյարդ» (Nerve)  — Ամերիկական երիտասարդական թրիլեր, նկարահանված Հենրի Յուսթի և Էրիել Շուլմա կողմից։ Սցենարի հեղինակն է Ջեսիկա Շարզերը։ Ֆիլմը Ջին Ռայնի պոեմի էկրանավորումն է։ Պրեմիերան տեղի է ունեցել 2016 թվականի հուլիսի 27-ին ԱՄՆ-ում, Ռուսաստանում՝ նույն թվականի սեպտեմբերի 15-ին։
Սյուժե
Դպրոցի շրջանավարտ Վեներա «Վի» Դելմոնիկոին անհրաժեշտ էր գումար քոլեջ ընդունվելու համար։ Նա ստանում է հրավեր մասնակցելու «Նյարդ» համակարգչային վիդեոխաղին, խաղի դոգման է «Ճշմարտություն կամ գործողություն»։ Օնլայն ռեալիթի-շոուի ընոացքում խաղացողները պետք է կատարեն «դիտողների» ցանկությունները, և դրա դիմաց ստանան գումար, իսկ գումարի չափը կախված է առաջադրանքի բարդությունից։ Ըստ կանոնների՝ խաղացողը իրավունք չունի խաղից փախչելու կամ դրա մասին իրավապահ մարմիններին հայտնելու, հակառակ դեպքում նրա հաշիվը կզրոյացվի։ Խաղի ընթացքում Վին հանդիպում է Սեմին։ Այդ գրավիչ զույգը շատ արագ մեծ համբավ է ձեռք բերում և «դիտողները» պահանջում են, որ Վին և Յենը միանան և շարունակեն միասին կատարել առաջադրանքները։ Խաղը աստիճանաբար սրվում է և հերթական առաջադրանքը կարող է մեծ վտանգի հասցնել զույգին և սպառնալ նրանց կյանքին։
Արտադրություն
2014 թվականի փետրվարին հայտնի դարձավ, որ Հենրի Յուստը и Էրիել Շուլմանը դարձել են Ջեսիկա Շարզերնի սցենարով գրված ֆիլմի ռեժիսորները, որը հիմնված էր Ջին Ռայնի պոեմի վրա ։ 2015 թվականի հունվարին պարզ դարձավ, որ գլխավոր դերերում հանդես կգան Էմմա Ռոբերթսը և Դեյվ Ֆրանկոն ։ 2015 թվականի ապրիլին հայտարարեցին, որ Կոմիկո Գլենը և Կոլսոն Բեյքերը նույնպես նկարահանվելու են ֆիլմում ։
Ուսուցիչ
Ծանոթագրություններ
Կատեգորիա:Ուսուցում Կատեգորիա:Կրթություն և ուսուցչի մասնագիտություն Կատեգորիա:Ուսուցիչներ Կատեգորիա:Հմտություններ
Նյարդ (ֆիլմ, 2016)
Արտադրություն
Հիմնական նկարահանումները սկսվել են 2015 թվականի ապրիլի 13-ից, Նյու Յորքում և ավարտվել 2015 թվականի հունիսի 5-ին  ։
Դրամարկղային հավաքներ
«Նյարդ» ֆիլմը ԱՄՆ-ում Էկրաններին դուրս եկավ 2016 թվականի հունիսի 27-ին (չորեքշաբթի), չնայած սովորաբար ֆիլմերի պրեմիերաները ցուցադրվում են ուրբաթ օրերին։ Ըստ կանխատեսումների՝ առաջին հինգ օրերի ընթացքում սպասվում էր, որ պետք է ֆիլմի շահույթըհասներ 10 մլն-ից 15 մլն դոլլարի ։ Ֆիլմը սկզբում զբաղեցրեց 8-րդ հորիզոնականը և ստացել է 9,4 մլն դոլլարի շահույթ, իսկ հինգ օրվա ընթացքում՝ 15,5 մլն դոլլար․ ։ Ընդհանուր դրամարկղային հավաքները կազմել են  83,7 մլն դոլլար, որից  83,7 մլն դոլլար ԱՄՆ-ում, իսկ 38,6 մլն դոլլար՝ մյուս երկրներում ։
Քննադատություն
Կինոնկարը քննադատներից ստացավ շատ տարբեր, բայց մեծմասամբ դրական արձագանքներ։ Rotten Tomatoes կայքում, 125 արձագանքի հիման վրա վարկանիշը կազմեց 66 %, իսկ գնահատականը՝ 10-ից 5,7 ։ Metacritic կայքում ֆիլմը ստացավ 58 գնահատականը 100-ից՝33 արձագանքի հիման վրա ։
Շատ կինոքննադատներ կինոնկարը նմանեցնում են Pokémon Go   համակարգչային խաղին։
Արտաքին հղումներ
Կատեգորիա:Թրիլեր ֆիլմեր Կատեգորիա:2016 ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան վեպերի էկրանավորումներ Կատեգորիա:Նյու Յորքում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Lionsgate ֆիլմեր
Ֆուտբոլային դաշտ
Ֆուտբոլային դաշտ, ֆուտբոլային խաղերի համար հրապարակ է։ Նրա չափսերը և դասավորությունը կարգավորվում են  ֆուտբոլի առաջին կանոնով։
Տարածություն
Խաղերը կարող են անցկացվել ինչպես բնական, այնպես էլ արհեստական ծածկույթով խաղադաշտերում։ Ֆուտբոլային խաղի կանոնների համաձայն, արհեստական ​​ծածկույթը պետք է կանաչ լինի։
Չափսեր
Խաղադաշտը ունի ուղղանկյունի տեսք։ Կողային գիծը անպայման պետք է լինի ավելի երկար, քան նպատակային գիծը։
Դաշտի չափսեր
Երկարություն նվազագույնը 90 մ (100 յարդ), առավելագույնը 120 մ (130 յարդ)
Լայնություն նվազագույնը 45 մ (50 յարդ), առավելագույնը 90 մ (100 յարդ)
Տարածքը սկսած 4050 մ2 մինչև 10 800 մ2
Դաշտի չափսերը միջազգային խաղերի ժամանակ
Երկարություն նվազագույնը 100 մ (110 յարդ), առավելագույնը  110 մ (120 յարդ)
Լայնություն նվազագույնը 64 մ (70 յարդ), առավելագույնը 75 մ (80 յարդ)
FIFA -ի կոմից առաջարվող չափսեր ։
Երկարություն — 105 մետր
Լայնություն— 68 մետր
Տարածք-7140 մ2
Նշագծում
Դաշտի նշագծումը կատարվում է 12 սմ լայնությամբ գծերից. այս գծերը մուտքագրում են իրենց սահմանափակումները։ Բոլոր գծերը պետք է ունենան միևնույն լայնությունը։
Խաղադաշտը միացնող երկու երկար գծեր կոչվում են կողային գծեր. երկու կարճ գծերը` դարպասային գծեր։
Դարպասի մակերես
Դաշտի յուրականչյուր կեսում նշվում է դարպասնեի տարածքը` գոտի, որի սահմաններից կատարվում է հարված դարպասից։
Յուրաքանչյուր դարպասի ներսից 5.5 մ (6 յարդ) տեղակայված կետերից երկու տող գծագրվում են աջ անկյուններով դեպի նպատակային գիծը դաշտի խորքերը։
Գոլային գծից 5,5 մ (6 բակեր) հեռավորության վրա, այս տողերը միացված են մեկ այլ գիծով `դարպասային գծերին զուգահեռ։ Այսպիսով, դարպասային գծերի մակերեսը 18,32 մ է (20 յարդ) ՝ 5,5 մ-ով (6 յարդ)։
Անկյունային հատվածներ
Դաշտի չորս անկյուններից յուրաքանչյուրում 1 մ շառավղով (կամ 1 յարդ) կամարով գծված է դաշտի անկյունում գտնվող կենտրոնով `սահմանափակելով հատվածը անկյունային հարվածների կատարման համար։
Անկյունային հատվածների սահմաններից 9.15 մ (10յարդ) հեռավորության վրա կարող են գծանշվել կողային գծեր և նպատակային գծեր (նրանց կողքին գտնվող գծերի արտաքին մասում աջ անկյուններով), որն օգտագործվում է որոշելու այն հեռավորությունը, որտեղ գտնվում են խաղացողները անկյունային հարվածի կատարման ժամանակ։
Դրոշակակիրներ
Դաշտի անկյուններում անպայման պետք է տեղադրվեն դրոշներ առնվազն 1.5 մ բարձրությամբ (5 ոտնաչափ) բարձրության վրա գտնվող դրոշակակիրների վրա, որոնք վերևում գագաթներ չունեն։
Բացի այդ, դրոշակակիրները կարող են տեղադրվել միջին և կողային գծերի խաչմերուկից առնվազն մեկ մետր հեռավորության վրա (ժամանակակից ֆուտբոլում դրանք օգտագործվում են շատ հազվադեպ)։
Դարպասներ
Դարպասը պետք է լինեն 7,32 մետր լայնությամբ (8 յարդ) և 2,44 մետր (8 ոտնաչափ) բարձրությամբ։ Դարպասները պետք է տեղադրվեն դարպասային գծերի կենտրոնում (լինեն անկյունային դրոշակակետերից հավասար հեռավորության վրա) և ամուր ամրացված լինեն գետնին։ Դյուրակիր դարպասների օգտագործումը թույլատրելի է միայն այն դեպքում, եթե դրանք բավարարեն այս պահանջը։ Դարպասային գծերի լայնությունը հավասար է սյուների և խաչմերուկների լայնությանը։
Think About Things
«Think About Things», իսլանդացի երգիչ Դադի Ֆրեյր Պետուրսոնի և նրա Gagnamagnið խմբի երգ։ Այն թողարկվել է 2020 թվականի հունվարի 10-ին իսլանդական «Gagnamagnið» անվանմամբ։ Երգն ընտրվել է Եվրատեսիլ 2020 երգի մրցույթին Իսլանդիան ներկայացնելու համար, որը տեղի է ունենալու Նիդերլանդների Ռոտերդամ քաղաքում ։ Խումբն ելույթ է ունենալու երգի անգլերեն տարբերակով ։
Եվրատեսիլ երգի մրցույթ
Դադի Ֆրեյրը և նրա Gagnamagnið խումբը մասնակցել են նաև «Söngvakeppnin»-ին՝ «Gagnamagnið» երգով («Think About Things») ։ 2020 թվականին նրանք հաղթել են մրցույթը և ներկայացնելու են Իսլանդիան Եվրատեսիլ 2020 երգի մրցույթին ։
Ֆուտբոլային դաշտ
Տեխնիկական տարածք
Մարզադաշտերում հանդիպումներ անցկացնելիս, որտեղ կան հատուկ նշանակված տեղեր` տեխնիկական անձնակազմի և փոխարինողների համար, դաշտի անմիջական հարևանությամբ նշանակված է տեխնիկական գոտի, որի սահմանները 1 մետր են, տարածքի երկու կողմերում էլ, որոնք նախատեսված են փոխարինողների նստարաննեի, և առաջ ` կողքի գծից 1 մ հեռավորության վրա։  Այս գոտու սահմանները նշելու համար խորհուրդ է տրվում օգտագործել գծանշաններ։
Ֆուտբոլային դաշտի կառուցվածք
Համաշխարհային կարգի ֆուտբոլի խաղադաշտը բարդ բազմաշերտ կառույց է։ Ֆուտբոլի դաշտը բաղկացած է (վերևից ներքև) հետևյալ մասերից
Think About Things
Տեսահոլովակ
Երգի տեսահոլովակը (անգլերեն) թողարկվել է 2020 թվականի փետրվարի 14-ին ։
Ֆուտբոլային դաշտ
Խոտային ծածկույթ
Խոտի ծածկույթը պետք է ջրել և պարարտացնել, ինչպես նաև ցանել «ճաղատ բծերը»։ Խոտը թույլ չի տալիս շատ խաղեր անցկացնել, որպեսզի այն չփչանա, բնական խոտի վրա նախատեսած հանդիպումների քանակը չպետք է գերազանցի շաբաթը երկուսը։
Ժամանակակից մարզադաշտերում խոտը աճեցված չէ, բայց բերված է տորֆի գլորումների տեսքով։
Think About Things
Ծանոթագրություններ
Կատեգորիա:Իսլանդիան Եվրատեսիլ երգի մրցույթում
Ֆուտբոլային դաշտ
Սինթետիկ ծածկույթ
Նախագծված է որպես բնական մարգագետինների փոխարինող այն մարզերում (կլիմայական գոտիներ), որտեղ բացակայում են խոտի ֆոտոսինթեզի պայմանները։
Սինթետիկ ծածկույթը սինթետիկ նյութից պատրաստված «գորգ» է, որի մեջ ամրացված են արհեստական ​​թելի փաթեթներ («խոտի շեղբեր»)։ Յուրաքանչյուր «խոտի բերան» ոչ միայն պլաստմասե ժապավեն է, այլև բարդ ձևի արդյունք, օրինակ ՝ ուժեղացնող կողոսկրներով։
Խաղային բնութագրերն ապահովելու համար արհեստական ​​տորֆը ծածկված է լցանյութով, որը բաղկացած է ավազից և փխրուն ռետիններից։
Սինթետիկ ծածկույթը պահանջում է երկու տեսակի խնամք
Ալուքարդ (Հելլսինգ)
Ալուքարդ, «Հելլսինգ» ընդհանուր անվանմամբ անիմեի և մանգայի հերոս։ Ստեղծվել է Կոտա Հիրանոյի կողմից։ 2002 թվականին «Animage» ամսագրի արական սեռի լավագույն հերոսների շարքում զբաղեցրել է 16-րդ հորիզոնականը ։ Անիմե-սերիալում Ալուքարդին հնչյունավորում է Ձյոձի Նակատան ։ Անգլերեն տարբերակում հնչյունավորվում է Կրիսփին Ֆրիմենի կողմից։